123. ΑΠΟΦΑΣΗ ΑΝΑΠΛΗΡΩΤΗ ΥΠΟΥΡΓΟΥ ΠΟΛΙΤΙΣΜΟΥ Αριθ. 30518 της 29 Νοεμ./2 Δεκ. 1988 (ΦΕΚ Β΄ 867) Καθορισμός αριθμού και κριτηρίων ένταξης αλλοδαπών ποδοσφαιριστών στη δύναμη ΠΑΕ ή Σωματείου Α΄ Εθνικής Κατηγορίας. Σύμφωνα με: 1.Τις διατάξεις: α)Του Α.Ν. 397/68 «περί επανασυστάσεως της Γ.Γ.Α. και των αρμοδιοτήτων αυτής». β)Του Νόμ. 1558/85 «Κυβέρνηση και Κυβερνητικά Όργανα». 2.Την απόφαση του Πρωθυπουργού Υ.596/ 29.6.88 «Καθορισμός αρμοδιοτήτων του Αναπληρωτή Υπουργού Πολιτισμού Θεόδωρου Στάθη». 3.Τις προτάσεις 636/15.11.88 και 650/28.11.88 της Ε.Π.Α.Ε. 4.Την πρόταση 19089/22.11.88 της Ε.Π.Ο., αποφασίζουμε: Άρθρο μόνο.-Ο αριθμός των αλλοδαπών ποδοσφαιριστών που επιτρέπεται να εντάξει στη δύναμη της κάθε ΠΑΕ ή Σωματείο Α΄ Εθνικής Κατηγορίας, καθορίζεται σε 3, κατ’ ανώτατο όριο. Οι προϋποθέσεις για την απόκτηση στο εξής κάθε αλλοδαπού ποδοσφαιριστή –εκτός των άλλων που προβλέπονται από τις κείμενες διατάξεις– είναι οι ακόλουθες: α)Οι παραπάνω αλλοδαποί ποδοσφαιριστές, να ανήκουν σε ομάδες Α΄ Εθνικής Κατηγορίας της Χώρας από την οποία προέρχονται κατά τη χρονική περίοδο που πραγματοποιείται η μεταγραφή τους ή την αμέσως προηγούμενη, και να μη υπερβαίνουν το 30ό έτος της ηλικίας τους. Η αγωνιστική τους παρουσία στο Πρωτάθλημα Α΄  Εθνικής  Κατηγορίας  της  Χώρας  από   την  (Μετά τη σελ.646,58982(α)Σελ.646,58983 Τεύχος ΙΑ-1-3Σελ.121 242 οποία προέρχονται να βεβαιώνεται με πιστοποιητικό της αντίστοιχης Ομοσπονδίας. β)Οι αλλοδαποί ποδοσφαιριστές, οι οποίοι ανήκουν σε ομάδες κατώτερης της Α΄ Εθνικής Κατηγορίας της Χώρας από την οποία προέρχονται να μη υπερβαίνουν το 23ο έτος της ηλικίας τους. γ)Οι παραπάνω αποκτώμενοι αλλοδαποί ποδοσφαιριστές, θα υπόκεινται σε Υγειονομικό έλεγχο ευθύνη της Ελληνικής Ποδοσφαιρικής Ομοσπονδίας. Κάθε αντίθετη διάταξη με την απόφαση αυτή, καταργείται. Η απόφαση αυτή, που θα κυρωθεί με Νόμο, να δημοσιευθεί στην Εφημερίδα της Κυβερνήσεως.

[Source: greek_legal_code_raptarchis | Tokens: 1723]